ଉମା ମହେଶ୍ୱର ସ୍ତୋତ୍ରମ

ନମଃ ଶିଵାଭ୍ୟାଂ ନଵୟୌଵନାଭ୍ୟାଂ
ପରସ୍ପରାଶ୍ଲିଷ୍ଟଵପୁର୍ଧରାଭ୍ୟାମ |
ନଗେଂଦ୍ରକନ୍ୟାଵୃଷକେତନାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 1 ||

ନମଃ ଶିଵାଭ୍ୟାଂ ସରସୋତ୍ସଵାଭ୍ୟାଂ
ନମସ୍କୃତାଭୀଷ୍ଟଵରପ୍ରଦାଭ୍ୟାମ |
ନାରାୟଣେନାର୍ଚିତପାଦୁକାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 2 ||

ନମଃ ଶିଵାଭ୍ୟାଂ ଵୃଷଵାହନାଭ୍ୟାଂ
ଵିରିଂଚିଵିଷ୍ଣ୍ଵିଂଦ୍ରସୁପୂଜିତାଭ୍ୟାମ |
ଵିଭୂତିପାଟୀରଵିଲେପନାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 3 ||

ନମଃ ଶିଵାଭ୍ୟାଂ ଜଗଦୀଶ୍ଵରାଭ୍ୟାଂ
ଜଗତ୍ପତିଭ୍ୟାଂ ଜୟଵିଗ୍ରହାଭ୍ୟାମ |
ଜଂଭାରିମୁଖ୍ୟୈରଭିଵଂଦିତାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 4 ||

ନମଃ ଶିଵାଭ୍ୟାଂ ପରମୌଷଧାଭ୍ୟାଂ
ପଂଚାକ୍ଷରୀପଂଜରରଂଜିତାଭ୍ୟାମ |
ପ୍ରପଂଚସୃଷ୍ଟିସ୍ଥିତିସଂହୃତାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 5 ||

ନମଃ ଶିଵାଭ୍ୟାମତିସୁଂଦରାଭ୍ୟାଂ
ଅତ୍ୟଂତମାସକ୍ତହୃଦଂବୁଜାଭ୍ୟାମ |
ଅଶେଷଲୋକୈକହିତଂକରାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 6 ||

ନମଃ ଶିଵାଭ୍ୟାଂ କଲିନାଶନାଭ୍ୟାଂ
କଂକାଳକଲ୍ୟାଣଵପୁର୍ଧରାଭ୍ୟାମ |
କୈଲାସଶୈଲସ୍ଥିତଦେଵତାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 7 ||

ନମଃ ଶିଵାଭ୍ୟାମଶୁଭାପହାଭ୍ୟାଂ
ଅଶେଷଲୋକୈକଵିଶେଷିତାଭ୍ୟାମ |
ଅକୁଂଠିତାଭ୍ୟାଂ ସ୍ମୃତିସଂଭୃତାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 8 ||

ନମଃ ଶିଵାଭ୍ୟାଂ ରଥଵାହନାଭ୍ୟାଂ
ରଵୀଂଦୁଵୈଶ୍ଵାନରଲୋଚନାଭ୍ୟାମ |
ରାକାଶଶାଂକାଭମୁଖାଂବୁଜାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 9 ||

ନମଃ ଶିଵାଭ୍ୟାଂ ଜଟିଲଂଧରାଭ୍ୟାଂ
ଜରାମୃତିଭ୍ୟାଂ ଚ ଵିଵର୍ଜିତାଭ୍ୟାମ |
ଜନାର୍ଦନାବ୍ଜୋଦ୍ଭଵପୂଜିତାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 10 ||

ନମଃ ଶିଵାଭ୍ୟାଂ ଵିଷମେକ୍ଷଣାଭ୍ୟାଂ
ବିଲ୍ଵଚ୍ଛଦାମଲ୍ଲିକଦାମଭୃଦ୍ଭ୍ୟାମ |
ଶୋଭାଵତୀଶାଂତଵତୀଶ୍ଵରାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 11 ||

ନମଃ ଶିଵାଭ୍ୟାଂ ପଶୁପାଲକାଭ୍ୟାଂ
ଜଗତ୍ରୟୀରକ୍ଷଣବଦ୍ଧହୃଦ୍ଭ୍ୟାମ |
ସମସ୍ତଦେଵାସୁରପୂଜିତାଭ୍ୟାଂ
ନମୋ ନମଃ ଶଂକରପାର୍ଵତୀଭ୍ୟାମ || 12 ||

ସ୍ତୋତ୍ରଂ ତ୍ରିସଂଧ୍ୟଂ ଶିଵପାର୍ଵତୀଭ୍ୟାଂ
ଭକ୍ତ୍ୟା ପଠେଦ୍ଦ୍ଵାଦଶକଂ ନରୋ ୟଃ |
ସ ସର୍ଵସୌଭାଗ୍ୟଫଲାନି
ଭୁଂକ୍ତେ ଶତାୟୁରାଂତେ ଶିଵଲୋକମେତି || 13 ||

Web Url: http://www.vignanam.org/veda/uma-maheswara-stotram-oriya.html